**Jérôme Kerviel** (født 1. januar 1977) er en fransk megler tidligere ansatt i banken Société Générale i Paris, kjent for å ha gjennomført uautoriserte handler som påførte banken et tap på 4,9 milliarder euro. Han ble dømt og satt i La Santé-fengselet.

Personlig bakgrunn
------------------

Kerviel, som jobbet i en lavere stilling i organisasjonen hos Société Générale, har en utdannelse fra Universitetet i Lyon innen faget markedsoperasjoner. Han ble ansatt hos Société Générale i 2000 og arbeidet med kontrollrutiner i flere år, før han ble ansatt i derivatavdelingen i 2006.

Svindel
-------

### Bakgrunn

Société Générale opplyste 27. januar 2008 at de anklager Kerviel for å ha forpliktet banken til kjøp for ca. 50 milliarder euro (73,0 milliarder USD) (dette var mere enn den totale verdien av banken på tidspunktet), men etter at banken fikk gjort om alle handlene han hadde utført, satt de igjen med et tap på rundt 4,9 milliarder euro (7,16 milliarder USD) fra svindelaktig handel med futures mot aksjemarkedsindekser (*equity index*). Dette vil være det største beløp noen er etterforsket for å ha svindlet en bank for noen gang. Svindelen ble oppdaget 19. og 20. januar 2008.

### Anmeldelse og arrestasjon

Selv om Kerviel selv ikke har tjent på hendelsen, ble både Société Générale og Kerviel ble anmeldt av aksjonærer i banken, og politiet bestemte seg for å innlede etterforsking. Banken anmeldte også Kerviel for flere forhold, blant annet dokumentfalsk og at han har hatt ulovlig tilgang til datamateriale. Da skandalen ble kjent, forsvant Kerviel først, men ble så arrestert av fransk politi 25. januar 2008. Kerviel sine advokater sa innledningsvis at han benektet å ha gjort noe straffbart.

### Tilståelse og tiltale

Kerviel innrømmet 28. januar 2008at han hadde prøvd å skjule transaksjonene som påførte Société Générale tapet på nærmere 40 milliarder kroner. Han ble deretter tiltalt for å misbruke tillit, for alvorlig forsøk på bedrageri, for forfalskning og datakriminalitet. men senere på dagen ble han satt fri da etterforskningen avdekket at banken alt i november i 2007 ble advart av derivatbørsen Euerex og at ledelsen i banken har visst at Kerviel gikk utenfor sine fullmakter helt siden han begynte som megler i 2005. Den mest alvorlige delen av siktelsen mot ham, svindel for 40milliarder kroner ble også frafalt.

Konsekvenser
------------

Etter at banken solgte unna med tap i et nedadgående marked, ble det spekulert i om banken kunne være med på å skape de store fallene i internasjonale børser uken etter at de oppdaget svindelen.

Referanser
----------

1. ↑   Gemeinsame Normdatei, besøkt 28. april 2014[Hentet fra Wikidata]
2. ↑   GeneaStar, oppført som Jerôme Kerviel, GeneaStar person-ID kervieljero[Hentet fra Wikidata]
3. 1 2  Nettavisen: Skandalesvindler arrestert, presentert 26. januar 2008
4. 1 2 3 4  BBC News: French trader 'staked 50bn euros', presentert 27. januar 2008
5. 1 2  Nettavisen: Svindlet storbank for 40 milliarder Arkivert 28. januar 2008 hos Wayback Machine. presentert 24. januar 2008
6. 1 2  e24: Hadde betydelige familieproblemer, presentert 25. januar 2008
7. 1 2  VG: Millardsvindleren Jerome sporløst forsvunnet, presentert 25. januar 2008
8. ↑  Dagbladet: Mamma, jeg har ikke gjort noe galt, presentert 27. januar 2008
9. 1 2  e24.no: Kerviel siktet for svindel, presentert 28. januar 2008
10. ↑  Aftenposten: Skandalemegleren satt fri i kveld, presentert 28. januar 2008

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |